钦定古今图书集成/明伦汇编/闺媛典/第116卷 > 十女墓 王孜
## 钦定古今图书集成/明伦汇编/闺媛典/第116卷 > 十女墓 王孜

沔阳悍奴横鼠目，兵火中宵陷姑孰。葛家小妇丁家
姊，芙蓉娇面烟尘扑。一女沉渊九女从，长河六月生
悲风。蛟鱼七日不敢食，鬼神默护精灵忠。云涛拥起
冰绡湿，骊珠无光野翁泣。屋头高冢对青山，落日行
人看碑石。十女墓头千尺树，冷风撼叶敲窗户。孤灯
夜雨伴红颜，冻死不剪他家布。